ขายดีพันธบัตรออมทรัพย์เหลือ1,680 ล้านบาท
คลังแจงโค้งท้ายลงทุนพันธบัตรออมทรัพย์เหลือ 1,680 ล้านบาท
15 ม.ค. 2559

คลังแจงโค้งท้ายลงทุนพันธบัตรออมทรัพย์เหลือ 1,680 ล้านบาท
สำนักงานบริหารหนี้สาธารณะ (สบน.) รายงานว่า การการออกพันธบัตรออมทรัพย์ของกระทรวงการคลัง ในปีงบประมาณ พ.ศ. 2559 ครั้งที่ 1 จำนวน 5 หมื่นล้านบาท อายุ 3 ปี อัตราดอกเบี้ยแบบคงที่ 3% ต่อปี ขายระหว่างวันที่ 19 ต.ค. 2558 – 29 ก.พ.2559 ตอนนี้พันธบัตรออมทรัพย์เหลือยอดอยู่เพียง 1,680 ล้านบาท โดยพันธบัตรออมทรัพย์ที่จำหน่ายผ่านธนาคารกรุงไทยขายได้ครบตามวงเงินที่ได้รับจัดสรรแล้ว
ดังนั้นผู้ที่สนใจซื้อพันธบัตรออมทรัพย์สามารถซื้อได้ที่ธนาคารตัวแทนจำหน่ายที่มีวงเงินจำหน่ายคงเหลืออีก 3 แห่ง ประกอบด้วย ธนาคารกรุงเทพ  ธนาคารกสิกรไทย และธนาคารไทยพาณิชย์ ได้จนถึงวันที่ 29 ก.พ. 2559 หรือจนกว่าจำหน่ายได้ครบวงเงิน ผ่านเคาน์เตอร์ทุกสาขาและเครื่องถอนเงินอัตโนมัติ (ATM)
ทั้งนี้ กระทรวงการคลังได้จัดสรรพันธบัตรออทรัพย์ให้ธนาคารกรุงไทย 1.95 หมื่นล้านบาท ธนาคารกรุงไทย 1.1 หมื่นล้านบาท เหลือ 471 ล้านบาท ธนาคารกสิกรไทย 8,500 ล้านบาท เหลือ 766 ล้านบาท ธนาคารไทยพาณิชย์ 1.1 หมื่นล้านบาท เหลือ 442 ล้านบาท รวมพันธบัตรออมทรัพย์ที่ขายได้แล้ว 4.83 หมื่นล้านบาท เหลือที่ยังไม่ขาย 1,680 ล้านบาท